
VENDIM

Nr. 920, datë 25.11.2020
PËR TRAJTIMIN ME PAGË E SHTESA MBI PAGË DHE PËR PROCEDURËN E KOMPENSIMIT FINANCIAR GJATË QËNDRIMIT NË PUNË TË PUNONJËSVE TË POLICISË SË BURGJEVE
(ndryshuar me VKM-në nr. 626, datë 28.9.2022; nr. 244, datë 20.4.2023)

(i përditësuar)
Në mbështetje të nenit 100 të Kushtetutës, të pikës 2, të nenit 4, të ligjit nr. 10405, datë 24.3.2011, “Për kompetencat për caktimin e pagave dhe të shpërblimeve”, dhe të pikës 2, të nenit 18, të ligjit nr. 80/2020, “Për Policinë e Burgjeve”, me propozimin e Kryeministrit, Këshilli i Ministrave
VENDOSI:

I. PAGA DHE SHTESAT MBI PAGË
1. Struktura dhe nivelet e pagave për punonjësit e Policisë së Burgjeve janë, si më poshtë vijon: 

a) Paga bazë mujore për gradë, që është niveli i pagës së punonjësit, në përputhje me gradën që ka fituar brenda rolit përkatës. Vlera e pagës bazë mujore për gradë përcaktohet në lidhjen nr. 1, që i bashkëlidhet këtij vendimi dhe është pjesë përbërëse e tij.
b) Shtesa për natyrë të veçantë pune, që është shtesa për shkak të natyrës së punës, për kohën që ushtrojnë detyrat funksionale (sipas funksioneve/pozicioneve të miratuara në organikë) dhe që përcaktohet:

i. në lidhjen nr. 2, që i bashkëlidhet këtij vendimi dhe është pjesë përbërëse e tij, për institucionet e ekzekutimit të vendimeve penale;
ii. në lidhjen nr. 3, që i bashkëlidhet këtij vendimi dhe është pjesë përbërëse e tij, për punonjësit e Policisë së Burgjeve në aparatin e Drejtorisë së Përgjithshme të Burgjeve.
c) Shtesa për vjetërsi në shërbim, që është shtesa që përfiton punonjësi i Policisë së Burgjeve me grada, për kohën e qëndrimit në gradë, në masën 1 për qind, pas çdo viti pune. Llogaritja e shtesës për vjetërsi shërbimi bëhet mbi pagën e gradës “Nëninspektor”, të rolit bazë. 

2. Për efekt të llogaritjes së shtesës për vjetërsi në shërbim, sipas shkronjës “c”, të pikës 1, të këtij kreu, konsiderohen vitet e qëndrimit në gradë të dokumentuara në librezën e punës së çdo punonjësi në strukturat e Policisë së Burgjeve, Policisë së Shtetit, Forcave të Armatosura, Shërbimit të Mbrojtjes nga Zjarri dhe Shpëtimi, Gardës së Republikës, Shërbimit për Çështjet e Brendshme dhe Ankesat dhe Shërbimit Informativ të Shtetit, sipas ekuivalentimit në vendimin përkatës të Këshillit të Ministrave. 

3. Vitet që përjashtohen nga llogaritja e shtesës së vjetërsisë së shërbimit vetëm për efekt pagese janë vitet e sigurimit vullnetar, të vetëpunësimit, vitet e punës si punonjës pa gradë, vitet e shërbimit ushtarak për meshkujt, vitet e shkollimit në institucionet e arsimit ushtarak të Ministrisë së Brendshme, të Ministrisë së Drejtësisë dhe të Ministrisë së Mbrojtjes, si dhe periudhat e trajtimit me pagesë papunësie apo pagesë kalimtare.

II. KOMPENSIMI PËR SHPENZIMET E UDHËTIMIT
1. Punonjësi i Policisë së Burgjeve, kur transferohet ose komandohet jashtë vendbanimit të tij, në rast pamundësie të garantimit nga institucioni të transportit nga vendbanimi deri në vendin e punës, përfiton kompensim për shpenzimet e udhëtimit. 

2. Masa e kompensimit të shpenzimeve të udhëtimit, sipas pikës 1 të këtij kreu, përcaktohet në varësi të distancës në kilometra, të vendit të punës me vendbanimin e punonjësit, si më poshtë vijon:

	Distanca në kilometra
	Masa e kompensimit

në lek për muaj

	Nga 36 km deri 60 km
	3 000 lekë/muaj

	Nga 61 km deri 100 km
	5 000 lekë/muaj

	Nga 101 km deri 150 km
	8 000 lekë/muaj

	Nga 151 km deri 200 km
	10 000 lekë/muaj

	Mbi 200 km
	 15 000 lekë/muaj


3. Për përfitimin e kompensimit për shpenzimet e udhëtimit, punonjësi paraqet në institucionin ku është transferuar dokumentacionin e mëposhtëm:

a) kërkesën me shkrim, pranë institucionit ku është i punësuar punonjësi;
b) fotokopjen e kartës së identitetit;
c) certifikatën e gjendjes familjare;

ç) vërtetimin nga njësia e vetëqeverisjes vendore, për vendbanimin e familjes dhe të vetë punonjësit, pavarësisht nga gjendja civile;

d) vërtetimin nga zyra vendore e Agjencisë Shtetërore të Kadastrës, nëse 
punonjësi është pronar i një banese në territorin e bashkisë ku ndodhet 
institucioni i ekzekutimit të vendimeve penale, ku ai është transferuar ose komanduar;

dh) vërtetimin nga zyra vendore e Agjencisë Shtetërore të Kadastrës, nëse 
punonjësi ka aplikuar për legalizim banese në territorin e bashkisë ku 
ndodhet institucioni i ekzekutimit të vendimeve penale ku ai është 
transferuar ose komanduar.
4. Titullari i njësisë shpenzuese verifikon nëpërmjet strukturave të institucionit vërtetësinë e dokumentacionit të përcaktuar në pikën 3, të këtij kreu, të paraqitur nga punonjësi.

5. Punonjësi i Policisë së Burgjeve përfiton kompensim për shpenzimet e udhëtimit, në masën dhe sipas rregullave të përcaktuara në këtë krye, deri në momentin e sistemimit me banesë në territorin e bashkisë ku ndodhet institucioni i ekzekutimit të vendimeve penale, ku ai është transferuar ose komanduar.

III. KOMPENSIMI PËR QIRANË E BANESËS
1. Kur punonjësi i Policisë së Burgjeve transferohet ose komandohet jashtë vendbanimit të tij të përhershëm, për shkak të detyrës ose për nevoja pune, kompensohet për qiranë e banesës, në rastet kur fjetja, transporti dhe ushqimi nuk sigurohen nga Drejtoria e Përgjithshme e Burgjeve. Këtë kompensim punonjësi e përfiton nëse transferohet ose komandohet në largësi mbi 36 km.

2. Masa e kompensimit për qira banese, për punonjësin e Policisë së Burgjeve sipas përcaktimit të pikës 1, të këtij kreu, në varësi të personave në ngarkim që ka punonjësi, është, si më poshtë vijon:

	Numri i personave

në ngarkim
	Sipërfaqja e banesës për të cilën i kompensohet qiraja e banimit

	I vetëm 
	43.93 m²

	Punonjësi dhe një person në ngarkim 
	56.47 m²;

	Punonjësi dhe dy persona në ngarkim
	79.74 m²;

	Punonjësi dhe tre persona e më shumë, në ngarkim
	80.50 m².


3. Numri i personave, pjesëtarë të familjes, në ngarkim të punonjësit të Policisë së Burgjeve, vërtetohet nëpërmjet certifikatës së gjendjes familjare.

4. Njësia shpenzuese në Drejtorinë e Përgjithshme të Burgjeve bën kompensimin e qirasë së banesës së punonjësit të Policisë së Burgjeve, përkundrejt paraqitjes së kontratës së qirasë, në vlerë jo më të madhe se vlera minimale e qirasë, e përcaktuar në vendimin përkatës të Këshillit të Ministrave për përcaktimin e vlerës minimale të çmimit të referencave të qirave të ndërtesave për qëllime tatimore. Vlera minimale mujore e çmimit të shitjes për metër katror sipërfaqe ndërtese të dhënë me qira do të përllogaritet në bazë të vlerës mesatare të shitblerjeve së banesave në tregun e lirë, sipas njësive administrative, të përcaktuara në udhëzimin e Këshillit të Ministrave “Për miratimin e kostos mesatare të ndërtimit të banesave nga Enti Kombëtar i Banesave”, që miratohet çdo vit.

5. Për përfitimin e kompensimit për qira banese, sipas pikave 1 deri në 4, të këtij kreu, punonjësi paraqet në institucionin ku është transferuar, dokumentacionin e mëposhtëm:

a) kërkesën me shkrim, pranë njësisë buxhetore ku është i punësuar; 
b) fotokopjen e kartës së identitetit; 
c) certifikatën e gjendjes familjare;

ç) kontratën e noterizuar të qirasë së banesës në territorin e bashkisë ku ndodhet institucioni i ekzekutimit të vendimeve penale ku punonjësi është transferuar ose komanduar;

d) vërtetimin nga zyra vendore e Agjencisë Shtetërore të Kadastrës që punonjësi nuk ka banesë në territorin e bashkisë ku ndodhet institucioni i ekzekutimit të vendimeve penale ku ai është transferuar ose komanduar;

dh) vërtetimin nga zyra vendore e Agjencisë Shtetërore të Kadastrës që punonjësi nuk ka aplikuar për legalizim banese në territorin e bashkisë ku ndodhet institucioni i ekzekutimit të vendimeve penale ku ai është transferuar ose komanduar.

6. Titullari i njësisë shpenzuese verifikon, nëpërmjet strukturave të varësisë, vërtetësinë e dokumentacionit të paraqitur nga punonjësi dhe zbatimin e kontratës së qirasë. 

7. Përcaktimi i apartamentit të banimit, që punonjësi i Policisë së Burgjeve do të marrë me qira, si dhe i masës së pagesës së qirasë, sipas përcaktimeve në këtë krye, bëhet nga një komision vlerësimi në Drejtorinë e Përgjithshme të Burgjeve, i cili përzgjedh ofertën më të leverdisshme, mbi bazën e shqyrtimit të 3 (tre) ofertave të marra nga ky punonjës, nga 3 (tre) shoqëri imobiliare.

8. Punonjësi i Policisë së Burgjeve, pasi merr miratimin për ofertën e përzgjedhur, sipas përcaktimit në pikën 7, të këtij kreu, nënshkruan kontratën e qirasë së apartamentit të banimit për një periudhë 6-mujore, me të drejtë ripërtëritjeje me të njëjtat kushte. Kontrata e qirasë, detyrimisht, duhet të bëhet në një zyrë noteriale.

9. Procedurat standarde të punës për verifikimin e vërtetësisë së dokumentacionit të paraqitur nga punonjësi i Policisë së Burgjeve, të lidhjes dhe zbatimit të kontratës së qirasë dhe pagesës së qirasë së banesës, sipas përcaktimeve të këtij kreu, miratohen me urdhër të drejtorit të Përgjithshëm të Burgjeve.

10. Punonjësi i Policisë së Burgjeve, që përfiton kompensim për qiranë e banesës, nuk përfiton kompensimin e shpenzimeve të udhëtimit. 

11. Fondi i përcaktuar për kompensimin e qirave të banesave, sipas parashikimeve të këtij kreu, planifikohet çdo vit në programin buxhetor të Policisë së Burgjeve.
12. Përfitimi i kompensimit për qiranë e banesës vazhdon deri në ndryshimin e vendbanimit të punonjësit, që nënkupton sistemimin me banesë në territorin e bashkisë ku ndodhet institucioni i ekzekutimit të vendimeve penale, ku ai është transferuar ose komanduar.

IV. TRAJTIMI ME USHQIM PA PAGESË OSE KOMPENSIMI I SHPENZIMEVE TË USHQIMIT
1. Drejtoria e Përgjithshme e Burgjeve i siguron punonjësit të Policisë së Burgjeve, në rastet kur transferohet ose komandohet jashtë vendbanimit, trajtimin me ushqim pa pagesë:

a) me një vakt, kur kohëzgjatja e punës së punonjësve të Policisë së Burgjeve është 8 (tetë) orë;
b) me tri vakte, kur punonjësit e Policisë së Burgjeve janë të angazhuar në shërbime apo gatishmëri dhe kohëzgjatja e shërbimit ose e gatishmërisë zgjat 24 (njëzet e katër) orë.

2. Normat e ushqimit ditor të kalorive, për të gjithë punonjësit përfitues sipas pikës 1, të këtij kreu, miratohen me udhëzim të përbashkët të ministrit përgjegjës për policinë e burgjeve dhe ministrit përgjegjës për shëndetësinë, ku përcaktohen:

a) normat e artikujve ushqimorë, brenda limitit të miratuar të kalorive, duke ruajtur raportin e njësive ushqimore;
b) normat e zëvendësimit të artikujve ushqimorë;
c) normat e pajisjeve dhe të materialeve të shërbimit të ushqimit.

3. Në rastet kur Drejtoria e Përgjithshme e Burgjeve nuk siguron trajtimin me ushqim pa pagesë, sipas pikave 1 dhe 2, të këtij kreu, punonjësit të Policisë së Burgjeve i jepet një kompensim në vlerë monetare për shpenzimet e ushqimit, për ditët efektive të punës. Vlera e kompensimit (në lek) të shpenzimeve të ushqimit, bëhet bazuar në normën e përcaktuar ushqimore, dhe miratohet nga drejtori i Përgjithshëm i Burgjeve.
4. Punonjësi i Policisë së Burgjeve përfiton trajtimin me ushqim pa pagesë apo kompensimin e shpenzimeve të ushqimit, sipas këtij kreu, deri në momentin e sistemimit me banesë në territorin e bashkisë ku ndodhet institucioni i ekzekutimit të vendimeve penale, ku ai është transferuar ose komanduar.

5. Fondi i përcaktuar për këtë qëllim planifikohet për çdo vit në programin buxhetor të Policisë së Burgjeve.

V. DISPOZITA KALIMTARE DHE TË FUNDIT
1. Efektet financiare, që rrjedhin nga zbatimi i këtij vendimi, përballohen nga fondet buxhetore të planifikuara për Policinë e Burgjeve dhe fillojnë: 

a) për parashikimet e lidhjes nr. 1, bashkëlidhur këtij vendimi, nga data 7 gusht 2020;

b) për aplikimin e shtesës për vjetërsi shërbimi, për çdo vit të qëndrimit në gradë, nga data 1 janar 2021;

c) për zbatimin e shtesave për natyrë të veçantë pune, sipas lidhjeve nr. 2 dhe nr. 3, bashkëlidhur këtij vendimi, nga data 1 janar 2022.

2. Punonjësit e Policisë së Burgjeve, deri në datën 1 janar 2022, do të vazhdojnë të përfitojnë shtesën për natyrë të veçantë pune e shërbimi sipas përcaktimit në vendimin nr. 201, datë 15.3.2017, të Këshillit të Ministrave, “Për trajtimin me pagë dhe shtesa mbi pagë të punonjësve të Policisë së Burgjeve”, të ndryshuar.
3. Vendimi nr. 201, datë 15.3.2017, i Këshillit të Ministrave, “Për trajtimin me pagë dhe shtesa mbi pagë të punonjësve të policisë së burgjeve”, të ndryshuar, shfuqizohet.

4. Ngarkohen Ministria e Financave dhe Ekonomisë, Ministria e Drejtësisë dhe Drejtoria e Përgjithshme e Burgjeve për zbatimin e këtij vendimi. 
Ky vendim hyn në fuqi pas botimit në Fletoren Zyrtare. 
KRYEMINISTËR
Edi Rama
Lidhja nr. 1 

PAGA BAZË MUJORE PËR GRADË PËR PUNONJËSIT E POLICISË SË BURGJEVE
(ndryshuar me VKM-në nr. 626, datë 28.9.2022; ndryshuar me VKM-në nr. 244, datë 20.4.2023)

	Roli
	Grada
	Paga bazë për gradë

	1
	2
	3

	Bazë
	Aspirant
	59 000

	
	Nëninspektor
	61 500

	
	Inspektor
	64 000

	
	Kryeinspektor
	68 500

	

	I mesëm 
	Nënkomisar
	75 000

	
	Komisar
	82 500

	
	Kryekomisar
	106 000

	

	I lartë
	Drejtues 
	123 000

	
	Drejtues i lartë
	133 700


	Lidhja nr. 2


	SHTESA PËR NATYRË TË VEÇANTË PUNE, PËR PUNONJËSIT E POLICISË SË BURGJEVE, PËR KOHËN QË USHTROJNË DETYRAT FUNKSIONALE (SIPAS FUNKSIONEVE/POZICIONEVE TË MIRATUARA NË ORGANIKË) NË INSTITUCIONET E EKZEKUTIMIT TË VENDIMEVE PENALE


	Roli
 
 
	Grada
 
 
	Masa e shtesës për natyrë të veçantë pune, sipas funksioneve organike në funksione të Policisë së Burgjeve në Institucionet e Ekzekutimit të Vendimeve Penale (IEVP)

	
	
	Shefi i Policisë dhe Grupi Sigurisë
	Regjimi i brendshëm
	Regjimi i jashtëm
	Regjimi i posaçëm

	
	
	Shefi i Policisë
	Specialist regjimi 

Specialist policie
	Specialist regjimi
	Specialist regjimi

	
	
	Specialist i Grupit të shoqërimit dhe sigurisë
	Përgjegjës shërbimi në godinë
	Specialist informacioni
	Përgjegjës shërbimi

	
	
	Grupi i Sigurisë dhe Shoqërimeve
	Përgjegjës shërbimi në ambientet e takimeve. Shoqërues takimesh dhe të dënuarish 
	Ndihmësspecialist informacioni
	Punonjës i regjimit të brendshëm. Grupi i forcave speciale 

	
	
	 
	PRB në vendshërbime 
	Përgjegjës shërbimi në regjim
	Përgjegjës i sektorit të forcave speciale dhe specialist i forcave speciale 

	
	
	
	Teknik operator dhe për kamerat 
	PRB në vendshërbime 

Operator kamerash 

Kontrollor për familjarët dhe ushqimet 
	 

	
	
	
	 
	Shoqërues për familjarët 
	

	 
	 
	Institucionet e Ekzekutimit të Vendimeve Penale

	 
	 
	Burgje të Sigurisë së Lartë 
	Burgje të Sigurisë së zakonshme dhe paraburgimet 
	Burgje të Sigurisë së Lartë 
	Burgje të Sigurisë së zakonshme dhe paraburgimet 
	Burgje të Sigurisë së Lartë 
	Burgje të Sigurisë së zakonshme dhe paraburgimet 
	IEVP me regjim të posaçëm dhe forcat speciale

	
	
	
	
	
	
	
	
	

	
	
	
	
	
	
	
	
	

	
	
	
	
	
	
	
	
	

	
	
	
	
	
	
	
	
	

	Bazë
	Aspirant 
	12000
	10000
	10000
	 9000
	6000
	 5000
	 

	
	
	
	
	
	
	
	
	

	 
	Nëninspektor
	12000
	10000
	10000
	9000
	6000
	 5000
	15000

	 
	Inspektor
	12000
	10000
	10000
	9000
	6000
	 5000
	15000

	 
	Kryeinspektor
	12000
	10000
	10000
	9000
	6000
	 5000
	15000

	I mesëm 
	Nënkomisar
	12000
	10000
	10000
	9000
	6000
	 5000
	15000

	 
	Komisar
	12000
	10000
	10000
	9000
	6000
	 5000
	15000

	 
	Kryekomisar
	12000
	10000
	
	
	 
	 
	 


Lidhja nr. 3 
SHTESA PËR NATYRË TË VEÇANTË PUNE, PËR PUNONJËSIT E POLICISË SË BURGJEVE, PËR KOHËN QË USHTROJNË DETYRAT FUNKSIONALE (SIPAS FUNKSIONEVE/POZICIONEVE TË MIRATUARA NË ORGANIKË) NË DREJTORINË E PËRGJITHSHME TË BURGJEVE
	
	
	Masa e shtesës për natyrë të veçantë pune sipas funksioneve organike në funksione të Policisë së Burgjeve në Drejtorinë e Përgjithshme të Burgjeve

	Roli
	Grada
	Drejtori i Policisë së Burgjeve
	Përgjegjës i Sektorit 

të Paraburgimit dhe Burgjeve

Përgjegjës i Sektorit 

të Forcave Operacionale 

Përgjegjës i Qendrës së Trajnimit

Përgjegjës i Sektorit të Informacionit 
Përgjegjës i Sektorit të Analizës dhe Monitorimit.
	Forcat Speciale të Regjimit të Posaçëm. 
	Përgjegjës i Grupeve 

në Gjykatë 
PRB  të Grupit Operacional 

dhe drejtues mjeti

PRB të Grupit 

të Gjykatave 
Përgjegjës i Grupeve 

të Forcave 

Operacionale (PRB) 
	Specialist policie në Drejtorinë e Përgjithshme të Burgjeve në të gjithë sektorët, si dhe punonjës të rolit bazë 

Ndihmësspecialist i Sektorit të Informacionit
PRB të Grupit të Objekteve 
PRB teknik i Sektorit të Analizës dhe Monitorimit 

Specialist i Trajnimit. 
Specialist Policie i Forcave Operacionale 

	
	
	
	
	Përgjegjës 

i sektorit të Forcave Speciale

Specialist i Sektorit të Forcave Speciale dhe specialist i Forcave Speciale në Drejtorinë e Përgjithshme të Burgjeve
	
	

	
	
	
	
	Forcat operacionale speciale
	
	

	1
	2
	3
	4
	5
	6
	7

	Bazë
	Aspirant
	
	
	
	
	

	
	Nëninspektor
	
	
	
	
	6000

	
	Inspektor
	
	
	15000
	10000
	6000

	
	Kryeinspektor
	
	
	15000
	10000
	6000

	I mesëm
	Nënkomisar
	
	
	
	
	

	
	Komisar
	
	
	15000
	
	

	
	Kryekomisar
	
	
	15000
	
	6000

	I lartë
	Drejtues 
	
	9000
	
	
	

	
	Drejtues i Lartë
	10000

